CELEX: 32011R0761
Language: ro
Date: 2011-07-29 00:00:00
Title: Regulamentul de punere în aplicare (UE) nr. 761/2011 al Comisiei din 29 iulie 2011 privind clasificarea anumitor mărfuri în Nomenclatura combinată

3.8.2011   
            
            
               RO
            
            
               Jurnalul Oficial al Uniunii Europene
            
            
               L 200/1
            
         REGULAMENTUL DE PUNERE ÎN APLICARE (UE) NR. 761/2011 AL COMISIEI
   din 29 iulie 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicat în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptată la Bruxelles, 29 iulie 2011.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Conector format dintr-o carcasă din material plastic cu deschideri la ambele capete pentru intrarea și ieșirea lichidelor. Conectorul este prevăzut cu un capac cu filet și cu un sistem de închidere sub forma unei supape de reținere.
                  Conectorul se utilizează la seturile de perfuzie medicale. Unul dintre capete se conectează la un tub, iar celălalt la o seringă sau la o linie de perfuzie. Supapa se deschide atunci când conectorul este atașat la seringă sau la linia de perfuzie și se închide atunci când acesta este îndepărtat, împiedicând astfel scăpările de lichid și intrarea aerului în timpul perfuziei.
                  Conectorii sunt prezentați în ambalaje sterile sau nesterile.
                  
                      (1)
                     A se vedea imaginea
                  
               
               
                  8481 30 99
               
               
                  Clasificarea se stabilește pe baza regulilor generale 1 și 6 de interpretare a Nomenclaturii Combinate, nota 1 litera (g) la capitolul 90, și pe baza textului codurilor NC 8481, 8481 30 și 8481 30 99.
                  Având în vedere funcția sa, caracteristicile fizice și modul de funcționare, conectorul trebuie considerat o supapă de reținere încadrată la poziția 8481 30, fiind utilizat pentru reglarea debitelor de lichide prin intermediul unui sistem care asigură deschiderea sau închiderea, permițând lichidelor să curgă într-un singur sens (a se vedea de asemenea Notele explicative la Sistemul armonizat aferente poziției 8481).
                  Conform notei 1 litera (g) la capitolul 90, clasificarea la poziția 9018, ca instrument sau aparat pentru medicină, este exclusă.
                  De asemenea, chiar dacă este prezentat în ambalaj steril, produsul nu poate fi clasificat la poziția 9018.
                  Prin urmare, produsul trebuie clasificat la codul NC 8481 30 99 ca supapă de reținere din material plastic.
               
            
         
      
         (1)  Imaginea are caracter pur informativ.